./data/phi2331/phi020/phi2331.phi020.perseus-lat2.xml
sed haec omnia per Misitheum, socerum Gordiani eundemque praefectum,gesta sunt  effectum denique est ut Persae, qui iam in Italia timebantur, in regnum suum pugnante Gordiano redirent, totumque orientem Romana res publica detineret Exstat oratio Gordiani ad senatum, qua de rebus gestissuis scribens Misitheo praefecto suo et socero ingentes gratias agit  cuius partem indidi, ut ex eovera cognosceres: Post haec, patres conscripti, quae,dum iter agimus, gesta sunt quaeque ubique singulis triumphis digna sunt actitata, etiam Persas, ut brevi multa collectam, ab Antiochensium cervicibus, quas iam nexas Persico ferro gerebant, et reges Persarumet leges amovimus  Carrhas deinde ceterasque urbes imperio Romano reddidimus  Nisibin usque pervenimus et, si di faverint, Ctesiphonta usque veniemus valeat tantum Misitheus praefectus et parens noster, cuius ductu et dispositione et haec transegimus etreliqua transigemus  vestrum est igitur supplicationes decernere, nos dis commendare, Misitheo gratias agere His in senatu lectis quadrigae elephantorum Gordiano decretae sunt, utpote qui Persas vicisset, ut triumpho Persico triumpharet, Misitheo autem quadriga sex equorum et triumphalis currus et titulushuiusmodi: Misitheo eminenti viro, parenti principum, praefecto praetorii et totius urbis, tutori rei publicae senatus populusque Romanus vicem reddidit